|  |
| --- |
| **Digitālās veselības padomes** |

**sanāksmes**

**Protokols**

Rīgā

|  |  |  |  |  |  |
| --- | --- | --- | --- | --- | --- |
| **Datums**: | | 12.12.24. | **Nr.** | 2 | |
|  | |  |  |  | |
| **Sākums**: | | 9:00 | **Beigas**: | 10:20 | |
| **Norises vieta:** | | Hibrīdrežīmā – Veselības ministrijas lielā zāle (309. kabinets) un “*MS* *Teams*”tiešsaistes platforma. | | | |
| **Vada:** | | **Aiga Balode**,Veselības ministrijasValsts sekretāra vietniece digitalizācijas un pārmaiņu vadības jautājumos | | | |
| **Dalībnieki:** | | **Vārds Uzvārds, amats** | | | **Piedalās** |
| **Sintija Bergmane**, Latvijas Reto slimību alianse | | |  |
| **Anna Veinberga,** Biofarmaceitisko zāļu ražotāju asociācija Latvijā**(aizvieto Ditu Ernu Sīli)** | | | Attālināti |
| **Daiga Behmane,** Rīgas Stradiņa universitāte | | | Attālināti |
| **Baiba Ziemele,** Latvijas Pacientu organizāciju tīkls | | | Attālināti |
| **Dace Ķikute,** Latvijas Farmaceitu biedrība | | | Attālināti |
| **Baiba Zukula,** Centrālā statistikas pārvalde | | | Attālināti |
| **Guna Bērziņa,** Latvijas Rehabilitācijas profesionālo organizāciju apvienība | | | Attālināti |
| **Ilva Aršauska,** Latvijas Māsu asociācija | | | Attālināti |
| **Jānis Krakops,** Viedās administrācijas un reģionālās attīstības ministrija | | | Attālināti |
| **Kaspars Bērziņš,** Augstākās izglītības un zinātnes informācijas tehnoloģijas koplietošanas pakalpojumu centrs (VPC) | | | Attālināti |
| **Ilze Binovska,** SIA “Latvijas Digitālās veselības centrs” | | |  |
| **Gints Čanders,** SIA “Latvijas Digitālās veselības centrs” | | |  |
| **Kristaps Krafte,** Digitālās veselības biedrība | | |  |
| **Andrejs Strods,** Veselības aprūpes darba devēju asociācija | | |  |
| **Kaspars Grosu,** Digitālās veselības biedrība | | |  |
| **Mārtiņš Sils,** Digitālās veselības biedrība | | |  |
| **Gatis Ozols,** Viedās administrācijas un reģionālās attīstības ministrijas valsts sekretāra vietnieks digitālās transformācijas jautājumos | | | Attālināti |
| **Emils Sjundjukovs**, Latvijas Jaunuzņēmumu asociācija “Startin.Lv” | | |  |
| **Vladislava Marāne**, Starptautisko inovatīvo farmaceitisko firmu asociācija | | |  |
| **Laura Boltāne**, Veselības ministrijas Stratēģiskās plānošanas un gatavības departamenta direktora vietniece, Pārnozaru politikas koordinācijas nodaļas  vadītāja | | |  |
| **Laura Gulbe**, Labklājības ministrijas Informācijas tehnoloģiju departamenta vadošā informācijas sistēmu sistēmanalītiķe, **(aizvieto Sanitu Vasiļjevu)** | | | Attālināti |
|  | | **Artis Leksis**, Veselības ministrijas Informācijas un komunikācijas tehnoloģiju projektu vadītājs | | | Attālināti |
| **Āris Kasparāns**, Nacionālā veselības dienesta direktors | | | Attālināti |
| **Iveta Bērtulsone**, Nacionālā veselības dienesta direktora vietniece informācijas un komunikācijas tehnoloģiju jautājumos | | | Attālināti |
| **Oskars Šneiders**, Veselības ministrijas Komunikācijas nodaļas vadītājs | | | Attālināti |
| **Ņikita Trojanskis**, Veselības ministra ārštata padomnieks digitalizācijas un mākslīgā intelekta attīstības jautājumos | | | Attālināti |
| **Sanita Janka**, Veselības ministrijas Veselības aprūpes departamenta direktore | | | Attālināti |
| **Antra Valdmane**, Veselības ministrijas valsts sekretāra vietniece veselības politikas jautājumos | | | Attālināti |
| **Liega Zalcmane**, Veselības ministrijas Projektu vadības departamenta direktore | | | Attālināti |
| **Daiga Jankova,** SIA “Latvijas Digitālās veselības centrs” | | |  |
| **Agnese Jonāte,** Digitālās veselības apakšgrupas līdzvadītāja | | | Attālināti |
| **Ivita Anuška**, Veselības ministrijas Personāla vadības nodaļas personāla speciāliste | | | Attālināti |
| **Protokolē:** | | **Dagnija Butāne,** Veselības ministrijas Stratēģiskās plānošanas un gatavības departamenta Pārnozaru politikas koordinācijas nodaļas vecākā eksperte | | | |
| **Darba kārtība:** | | | | | |
| 1. **Padomes priekšsēdētāja vietnieka ievēlēšana;** 2. **Aktuālais par SIA “Latvijas Digitālās veselības centrs” izveidi un jaunā E-nosūtījuma moduļa ieviešana;** 3. **VARAM prezentācija par aktualitātēm;** 4. **Dažādi.** | | | | | |
| **Sanāksmē apspriestais:** | | | | | |
| **L.Boltāne** sniedz prezentāciju par Padomes sanāksmes darba kārtību (prezentācija pievienota pielikumā).  **1.** **Padomes priekšsēdētāja vietnieka ievēlēšana:**  No Digitālās veselības padomes (turpmāk - Padome) priekšsēdētāja vietnieka vēlēšanās piedalās: A.Balode, L.Boltāne, K.Krafte, K.Grosu, S.Bergmane, B.Ziemele, B.Zukula, D.Ķikute, G.Bērziņa, I.Aršauska, A.Strods, G.Ozols, V.Marāne, I.Bērtulsone, Ņ.Trojanskis, M.Sils, A.Veinberga, L.Gulbe, A.Jonāte.  **A.Balode** informē, ka Padomes priekšsēdētāja vietnieka amatam ir izvirzīts Latvijas Jaunuzņēmumu asociācijas “Startin.Lv” pārstāvis Emils Sjundjukovs.  **A.Balode** lūdz pacelt roku tiem Padomes locekļiem, kuri ir par E. Sjundjukova  kandidatūru Padomes priekšsēdētāja vietnieka amata vietai.  **A.Balode** Padomes locekļi balsojuma rezultātā nobalso par E. Sjundjukovu Padomes priekšsēdētāja vietnieka amatam (15 balsis “Par”).  **2.Aktuālais par SIA “Latvijas Digitālās veselības centrs” izveidi un jaunā E-nosūtījuma moduļa ieviešana:**  Ziņo **Daiga Jankova**.  **D.Jankova** sniedz prezentāciju par līdzšinējo informācijas sistēmu attīstību Nacionālajā veselības dienestā (turpmāk – NVD) un plānoto informācijas sistēmu attīstību SIA “Latvijas Digitālās veselības centrs” (turpmāk – LDVC) (prezentācija pievienota pielikumā).  **D.Jankova** ziņo par dažādu digitālo risinājumu pilnveidi un attīstību, kas ir veikta 2024. gadā NVD, pieminot, ka E-veselības sistēmā ir pilnveidota Vēža pacienta karte, ir nodrošināta e-recepšu pārrobežas datu apmaiņa ar Čehiju, Poliju, Spāniju u.c. valstīm. Tiek norādīts, ka ir attīstīts laboratorisko rezultātu pārvaldības modulis, ir pilnveidotas E-nosūtījuma funkcionalitātes, kas nodrošinās iespēju pacientam rezervēt E-nosūtījumu un pierakstu ambulatoro un stacionāro pakalpojumu saņemšanai. Paredzams, ka E-nosūtījums tiks piesaistīts tikai vienai ārstniecības iestādei un pierakstu citā iestādē varēs veikt tikai atceļot pierakstu pirmajā. Šādi ir plānots samazināt neatcelto un neapmeklēto vizīšu skaitu. D. Jankova norāda, ka no 2025. gada 1. janvāra, LDVC pārņems E-veselības sistēmas pārziņa funkcijas, tā pilnveidošanu, uzturēšanu, atbalsta funkcijas, kā arī NVD iesākto informācijas tehnoloģiju projektu realizāciju un citu informācijas sistēmu, piemēram, Vadības informācijas sistēmas attīstību.  **3. VARAM prezentācija par aktualitātēm:**  Ziņo **Jānis Krakops**.  **J. Krakops** informē, ka sniegs jaunāko informāciju par aktualitātēm un paveikto 2024. gadā, koncentrējoties uz datu pārvaldības stratēģijas izveidi Latvijā, tostarp paveikto saistībā ar pamatrisinājumiem, valsts datiem, datu izplatīšanas un pārvaldības platformu (turpmāk – DAGR) un tās risinājumiem un Valsts informācijas resursu, sistēmu un sadarbspējas informācijas sistēmas (turpmāk – VIRSIS) risinājumiem, kā arī nākotnes prioritātēm datu pārvaldības un mērķarhitektūras jomā, kas tika izskatīta Valsts informācijas un komunikācijas tehnoloģiju pārvaldības vadītāju forumā (turpmāk – IKT vadītāju forums). J. Krakops norāda, ka informēs arī par jautājumiem saistībā ar Eiropas normatīvo aktu izpildi Latvijā, tostarp Eiropas Datu pārvaldības aktu un Datu akta ieviešanu.  **J.Krakops** norāda, ka pašlaik aktīvi turpinās darbs pie Nacionālās datu pārvaldības stratēģijas politikas izstrādes, cieši sadarbojoties ar tādiem partneriem kā Centrālo statistikas pārvaldi, Ekonomikas ministriju, Valsts digitālās attīstības aģentūru un citiem partneriem. Stratēģijas izstrādē ir identificēti pieci galvenie rīcības virzieni:   1. **Datu pārvaldības stratēģijas funkciju un sagaidāmo rezultātu definēšana:**   (ietvers datu pārvaldības funkcijas un kādus ieguvumus no stratēģijas sagaida sabiedrība  un valsts pārvalde).   1. **Tiesiskā regulējuma pilnveidošana**:   (plānoti grozījumi normatīvajos aktos, lai nodrošinātu efektīvu datu pārvaldību, t.sk. ņemot vērā Eiropas datu telpas regulas.   1. **Organizatoriskais ietvars**:   (definētas lomas un atbildības, lai nodrošinātu koordinētu un efektīvu stratēģijas ieviešanu).   1. **Datu koplietošana**:   (valsts virzība uz DAGR koplietošanas vīziju un mērķi nodrošināt, ka valsts pārvaldes dati  līdz 2030. gadam ir pieejami vienuviet).   1. **Eiropas aktualitātes un datu telpa**:   Latvijas iesaiste Eiropas datu telpas veidošanā un tās tiesiskā regulējuma ieviešanā, tostarp Eiropas Datu pārvaldības akta un Datu akta īstenošanā, ir būtiska un aktuāla. J. Krakops norāda, ka Eiropas Komisija nākamajā gadā plāno pārskatīt savu datu stratēģiju. Līdz ar to Latvijas datu stratēģija tiks izstrādāta, ņemot vērā Eiropas Komisijas veiktos precizējumus. Lielāka uzmanība tiks pievērsta vairākiem nozīmīgiem izaicinājumiem, tostarp datu tirgus caurskatāmības un konkurences risku mazināšanai. Īpašs uzsvars būs uz komercdatu izplatīšanas jautājumiem, kā arī nepersonu datu apstrādes un izplatīšanas aspektu izvērtēšanu. Mākslīgā intelekta, īpaši ģeneratīvā mākslīgā intelekta, attīstība un pielietojums būs vēl viena prioritāte, kurai nepieciešams nodrošināt atbilstošu datu pieejamību. Vienlaikus tiks pārskatītas un harmonizētas esošās regulas, tostarp Atvērto datu direktīva, kā arī Nepersonu datu regula, kuras pārskatīšana ir plānota 2025. gadā.  **J.Krakops** norāda, ka datu pārvaldības stratēģija varētu tikt ievietota TAP portālā 2025. gada 1. ceturksnī.  **Digitālās veselības biedrība norāda**, ka datu standartizācijas jautājums ir būtisks industrijai un varētu kļūt par vienu no prioritātēm nākamā gada diskusijās. Tiek uzdots jautājums, vai gadījumā, ja industrija līdzdarbotos datu standartu izstrādē, šai aktivitātei tiktu paredzēts finansējums.  **J. Krakops** norāda, ka vienotā valsts pārvaldes datu modeļa izveide ietver metadatu standartu izstrādi, lai nodrošinātu vienotu pieeju datu aprakstīšanā valsts pārvaldē. Plānots ieviest vispārīgus (horizontālus) datu standartus, kas būtu vienādi visām institūcijām, kā arī specifiskus (sektoriālus) standartus, kas pielāgoti konkrētām nozarēm, piemēram, veselības sektoram.  **J.Krakops** norāda, ka ir paredzēts piesaistīt Eiropas Reģionālās attīstības fonda finansiālu atbalstu, lai izstrādātu un ieviestu vienoto datu modeli, tostarp tā ieviešanai valsts iestādēs. Tomēr tiek uzsvērts, ka sektoriālo datu modeļu izstrādei un ieviešanai finansējums netiks piešķirts. Neskatoties uz to, J. Krakops norāda, ka ir būtiski ņemt vērā arī nozares specifiku, izstrādājot datu standartus, kas atbilst konkrētās nozares Eiropas datu telpas prasībām. Piemēram, veselības nozarē jāņem vērā Eiropas veselības datu telpas ietvars un tā standarti.  **Digitālās veselības biedrība norāda**,ka būtu gatava iesaistīties šo standartu izstrādē, ja tam tiktu piešķirti papildu resursi.  **A.Balode** norāda, ka janvāri tiks definētas LDVC prioritātes.  **G. Ozols** norāda, ka standartu ieviešanas koordinācija, digitālo produktu un pakalpojumu izveide ir svarīgi aspekti datu pārvaldībā. Viņš arī uzsver, ka Ekonomikas ministrijai Atveseļošanas un noturības mehānisma ietvaros ir finansēšanas programma, kas ir paredzēta, ai atbalstītu jaunu produktu un tehnoloģiju izstrādi un šī aktivitāte varētu tikt izvērtēta kā viena no iespējamiem resursiem vai atbalsta avotiem šajā procesā, lai gan šī programma nav tieši saistīta ar veselības nozari.  **A.Balode** norāda, ka ir nepieciešams īss kopsavilkums par sniegto informāciju.  Vienlaikus A. Balode lūdz J. Krakopu sniegt kopsavilkumu par to, kā šie Eiropas līmeņa  dokumenti mainīs situāciju, ko tas nozīmē veselības nozares resoram. Kā tas ietekmēs  esošo datu kartējumu un arhitektūru.   1. **Balode** lūdz sniegt VARAM viedokli par iespējamo ietekmi un skaidrojumu par   sistēmām DAGR un VIRSIS, precizējot, kādus datus no tām būs iespējams izgūt, kādus  datus varēs migrēt uz šīm sistēmām, kādi būs obligātie nosacījumi datu iekļaušanai tajās,  kā arī kādus datus vairs nebūs nepieciešams sniegt.  **J. Krakops** norāda, ka Ministru kabinetā ir plānots apstiprināt rīcības plānu, kas paredzēs līdz 2030. gadam uz DAGR migrēt noteiktas informācijas sistēmas un nodrošināt to koplietošanu. Tāpat plānots attīstīt arī pašu DAGR pašapkalpošanās portālu, padarot to publiski pieejamu lietotājiem. Savukārt VIRSIS ietvaros tiks izstrādātas vadlīnijas iestādēm, kurām būs jāapraksta visi valsts pārvaldes dati, ne tikai tie, kas tiek apmainīti DAGR sistēmā. Plānots, ka 2025. gadā reizi mēnesī ar iestādēm tiks plānotas sanāksmes, lai informētu iestādes par datu aprakstīšanas procesu.  **J. Krakops** norāda,ka tiek plānota atvērto datu portāla attīstība, paplašinot tā tvērumu un pievēršot uzmanību ne tikai atvērtajiem datiem.  **K. Bērziņš** norāda, ka Elektronisko veselības datu sekundārās izmantošanas likumprojektā ir paredzēts, ka VIRSIS sistēmā būs pieejami arī komersantu sniegto veselības datu apraksti un šos datus komersantiem būs nepieciešams sniegt obligāti.  **4. Dažādi:**  **E.Sjundjukovs** ierosina, ka 2025. gadā būtu nepieciešams rīkot plašāku diskusiju ar  Veselības ministrijas resora pārstāvjiem, iesaistot arī Padomes, biedrības un industrijas  pārstāvjus. Šīs diskusijas centrā vajadzētu būt metadatu standartu jautājumiem,  pievēršoties konkrētiem aspektiem, neaprobežojoties tikai ar Ministru kabineta noteikumu  kontekstu.  **A.Balode** ierosina, pirms IKT vadītāju foruma, organizēt atsevišķu pasākumu, lai  ātrāk virzītos uz priekšu ar šiem jautājumiem. Tāpat tiek piedāvāts, ka viens no Padomes pārstāvjiem varētu piedalīties forumā, lai būtu informēts par vadlīnijām, kas tiek izstrādātas metadatu standartu ieviešanai.  **G. Ozols** norāda, ka pastāv šāda iespējamība, vienlaikus norādot, ka IKT vadītāju forumā varētu iekļaut arī atsevišķas tematiskās sadaļas. Šo jautājumu varētu apspriest arī kopīgi, un, ņemot vērā, ka janvārī ir plānota kārtējā IKT vadītāju foruma  sanāksme, būtu lietderīgi šos jautājumus iekļaut kā atsevišķu sadaļu diskusijai.  **Padome** iesaka biežāk organizēt tikšanās, lai nodrošinātu ātrāku virzību uz priekšu,  īpaši jautājumos, kas saistīti ar metadatu standartu izstrādi. Tāpat tiek rosināts  aktīvāk iesaistīt industrijas pārstāvjus, lai veicinātu efektīvāku un plašāku  sadarbību.  **E.Sjundjukovs** norāda, ka svarīgi ir, lai jaunais LDVC vadītājs definētu skaidras prioritātes  LDVC darbībai un identificētu konkrētas jomas, kurās nepieciešama  Padomes un industrijas aktīva iesaiste. | | | | | |
| **Pieņemtie lēmumi:** | | | | | |
| 1. Atbilstoši Padomes 2022. gada 7. decembra nolikuma Nr. IeNA/39 “*Digitālās veselības padomes nolikums*” punktam par Padomes priekšsēdētāja vietnieku nākamajam termiņam – uz 2 gadiem tiek ievēlēts **Emils Sjundjukovs.** | | | | | |
| **Npk** | **Uzdevums\*** | | | **Atbildīgais\*** | **Termiņš\*** |
| 1. | Sagatavot vienlapi par sanāksmē sniegto informāciju. | | | J.Krakops, VARAM |  |
| 2. | Pieteikt dalībai IKT vadītāju forumā 2025. gada janvārī VM pārstāvi, LDVC pārstāvi un Padomes pārstāvi - Emīlu Sjundjukovu. | | | A.Leksis,  VM |  |
| 3. | Organizēt 2025. gada janvārī nākamo Padomes sanāksmi. | | | L.Boltāne,  VM |  |

Pielikums:

1. Padomes 2024. gada 12. decembra sanāksmes darba kartība (*datne: DigiVes\_121224\_prezentacija)*;
2. SIA “Latvijas Digitālās veselības centrs” prezentācija (*datne: 12.12.2024. Digitalas veselibas padome\_NVD\_LDVC*).

|  |  |  |
| --- | --- | --- |
| Sanāksmes vadītājs | (paraksts\*\*) | Aiga Balode |

|  |  |  |
| --- | --- | --- |
| Protokolētājs | (paraksts\*\*) | Dagnija Butāne |